
				AGINDUA, 2021eko ekainaren 4koa, Hezkuntzako sailburuarena, Irungo udalerrian (Gipuzkoa) «Kilika» haur-eskola pribatua ireki eta jardunean hasteko baimena emateko dena.

				Irungo udalerrian (Gipuzkoa) Haur-eskola pribatu bat irekitzeko eta jardunean hasteko baimena eskatuz entitatearen ordezkariak hasarazitako espedientea aztertu da.

				Espediente hori ezarritako prozeduraren arabera izapidetu da, indarreko arauek eskatzen dituzten agiriak erantsi zaizkio, eta arlo horretan eskumena duten erakundeek horri buruzko txostena eman dute.

				Arau hauek ikusi dira: 332/1992 Errege Dekretua, apirilaren 3koa, unibertsitateaz kanpoko araubide orokorreko irakaskuntzak emateko ikastetxe pribatuen baimenei buruzkoa (apirilaren 9ko BOE); 131/2010 Errege Dekretua, otsailaren 12koa, apirilaren 3ko 332/1992 Errege Dekretua aldatzen duena (martxoaren 12ko BOE); 215/2010 Dekretua, azaroaren 16koa, 0 eta 3 urte bitarteko umeentzako haur-eskolek bete beharreko gutxieneko baldintzak ezarri, eta abenduaren 17ko 297/2002 Dekretuaren artikulu batzuk indarrean iraunarazten dituena (azken dekretu horrek Euskal Autonomia Erkidegoko zero urtetik hiru urtera bitarteko umeen haur-eskolak arautu zituen 2002-2003 eta 2003-2004 ikasturteetan) (azaroaren 19ko EHAA), eta gai horretan aplikatzekoak diren gainerako legeak. Horiek horrela, hau

				EBAZTEN DUT:

				1. artikulua.– 2021-2022 ikasturtetik aurrera jarraian zehazten den Haur-eskola pribatua irekitzeko eta jardunean hasteko baimena ematen da:

				Kode zenbakiak: 013660 eta 20015482.

				Izen generikoa: Haur-eskola pribatua.

				Izen espezifikoa: «Kilika».

				Titularra: Maitane Abando Ibañez de Gauna.

				Helbidea: Salis 21.

				Udalerria: Irun.

				Lurralde historikoa: Gipuzkoa.

				Baimentzen den irakaskuntza: Haur Hezkuntzako 1. zikloa.

				Ikastetxearen edukiera: 3 unitate, honelako edukierakoak:

				● unitate bat 0 eta 1 urte bitarteko ikasleentzat, 8 ikaspostuko edukierakoa.

				● unitate bat 1 eta 2 urte bitarteko ikasleentzat, 13 ikaspostuko edukierakoa.

				● unitate bat 2 eta 3 urte bitarteko ikasleentzat, 18 ikaspostuko edukierakoa.

				2. artikulua.– Indarrean dauden arauak betetzera behartuta dago ikastetxea, agindu honen bidez baimendutako unitateak emango dituzten irakasleen titulazio akademikoari eta hizkuntza-eskakizunari dagokienez. Bestela, bidezkoa litzateke emandako baimena baliogabetzea.

				3. artikulua.– Ikastetxeak martxoaren 17ko 314/2006 Errege Dekretuaren bidez onartutako Eraikuntzako Kode Teknikoa bete beharko du, bai eta indarreko legeriak ezartzen dituen higiene-, osasun-, akustika-, bizigarritasun-, segurtasun- eta irisgarritasun-baldintzak ere. Ikastetxearen titularraren erantzukizuna izango da baldintza horiek betetzea.

				4. artikulua.– Indarrean dagoen legeria betetzera behartuta dago ikastetxea, eta agindu honetan adierazitako daturen bat aldatu behar bada, dagokion berrikusketa eskatzera.

				5. artikulua.– Hezkuntzarako Eskubidea arautzen duen Lege Organikoaren 23. artikuluaren arabera, emandako baimena baliogabetu egingo da, ikastetxeak baimena emateko indarreko araudian ezarritako gutxieneko baldintzaren bat betetzen ez duenean.

				AZKEN XEDAPENETAKO LEHENENGOA

				Agindu honetan dagoen baimen-emateak ez du esan nahi hezkuntza-itunen araubidearen edo dirulaguntza deialdien bitartez laguntzarik lortuko denik.

				AZKEN XEDAPENETAKO BIGARRENA

				Agindu honen kontra, aukerako berraztertzeko errekurtsoa aurkez dakioke Hezkuntzako sailburuari hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

				Vitoria-Gasteiz, 2021eko ekainaren 4a.

				Hezkuntzako sailburua,

				JOKIN BILDARRATZ SORRON.

